পণ্ডিত ভাটখাণ্ডেজীৰ অক্লান্ত পৰিশ্ৰমৰ ফল স্বৰূপে ১৯২৬ চনত লক্ষ্ণৌত ‘ মেৰিচ কলেজ অব্ হিন্দুস্থানী মিউজিক ’ নামৰ সঙ্গীত শিক্ষাৰ অনুষ্ঠান স্থাপিত হয়। প্ৰায় একে সময়তে তেওঁৰ যত্নত গোৱালিয়ৰ চহৰত স্থাপিত হয় ‘ মাধৱ সঙ্গীত বিদ্যালয় ’ নামৰ অন্য এক সঙ্গীত শিক্ষাৰ অনুষ্ঠান। লক্ষ্ণৌৰ মেৰিচ কলেজ অব্ হিন্দুস্থানী মিউজিকেই বৰ্ত্তমান “ ভাটখাণ্ডে সঙ্গীত বিদ্যাপীঠ ” নামেৰে জনাজাত। যাৰ অধীনত এতিয়া ভাৰতবৰ্ষৰ নগৰে-চহৰে অসংখ্য সঙ্গীত শিক্ষাৰ অনুষ্ঠান সুখ্যাতিৰে পৰিছালিত হৈ আহিছে।